-๑-

**บันทึกรายงานประชุมสภาองค์การบริหารส่วนตำบลหัวทะเล**

**สมัยสามัญ สมัยที่ ๒ ครั้งที่ ๓ ประจำปี พ.ศ.๒๕๖๓**

**วันพุธ ที่ ๒๙ เมษายน ๒๕๖๓**

**ณ ห้องประชุมสภาองค์การบริหารส่วนตำบลหัวทะเล**

**ผู้เข้าร่วมประชุม**

๑. นางพรพิมล มาตรังศรี ประธานสภา อบต.หัวทะเล

๒. นายสุภาพ โม่งปราณีต รองประธานสภา อบต.หัวทะเล

๓. นายเวิน โมกศิริ เลขานุการประธานสภา อบต.หัวทะเล

๔. นายพลอย กามขุนทด สมาชิก อบต.หมู่ ๑

๕. นางอนงค์ ทิมโต สมาชิก อบต.หมู่ ๓

๖. นายอธิวัฒน์ พิมอูบ สมาชิก อบต.หมู่ ๔

๗. นางอุษณี ฉิมวาส สมาชิก อบต.หมู่ ๔

๘. นายประจวบ แคสันเทียะ สมาชิก อบต.หมู่ ๕

๙. นางออน เพียขุนทด สมาชิก อบต.หมู่ ๖

๑๐.นายบุญเชิด เพียขุนทด สมาชิก อบต.หมู่ ๖

๑๑.นายปราโมทย์ ฟากวิลัย สมาชิก อบต.หมู่ ๗

๑๒.นายศิริ กามขุนทด สมาชิก อบต.หมู่ ๗

๑๓.นายเทพนคร ผ่องแผ้ว สมาชิก อบต.หมู่ ๘

๑๔.นางรัตนา โก้จันทึก สมาชิก อบต.หมู่ ๘

๑๕.นายสุนทร เภากุ่ม สมาชิก อบต.หมู่ ๙

๑๖.นายผดุง เทียบขุนทด สมาชิก อบต.หมู่ ๙

๑๗.นายประจักร โม่งประณีต สมาชิก อบต.หมู่ ๑๐

๑๘.นางคำปุ่น อนันตะเสน สมาชิก อบต.หมู่ ๑๐

๑๙.นางจอมศรี ยุทธกล้า สมาชิก อบต.หมู่ ๑๑

๒๐.นายนิกร ศรีวิเศษ สมาชิก อบต.หมู่ ๑๒

๒๑.นายเพชรรุ่ง ดอกเงิน สมาชิก อบต.หมู่ ๑๒

**ผู้ไม่เข้าร่วมประชุม**

* ไม่มี

-๒-

**ผู้เข้าร่วมประชุมสมทบ**

๑. นายวีรภาส ตันติปัญจพร นายก อบต.หัวทะเล

๒. นายวิโรจน์ แสงจักร รองนายก อบต.หัวทะเล

๓. นายเพชร ฉิมวาส รองนายก อบต.หัวทะเล

๔. นางสำราญ มิตรสันเทียะ เลขานายก อบต.หัวทะเล

๕. นายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น)

๖. นายอนนท์ ดาโม้ หัวหน้าสำนักปลัด อบต.หัวทะเล

๗. กิติศักดิ์ แฮดดี ผู้อำนวยการกองช่าง

๘. นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล

๙. นายสมชาย อาบสุวรรณ์ นักวิเคราะห์นโยบายและแผน อบต.หัวทะเล

๑๐.นายอานนท์ แสงเพชร นักวิเคราะห์นโยบายและแผน อบต.หัวทะเล

๑๑.นายอภินันท์ ปิตาระเต นักวิชาการสาธารณะสุข

๑๒.นางสุดใจ แก่นสม ผู้ใหญ่บ้านหัวทะเล หมู่ที่ ๑

๑๓.นายสมชาย แสงสุวรรณ ผู้ใหญ่บ้านเขาดิน หมู่ที่ ๕

๑๔.นายพิภพ พืดขุนทด ผู้ใหญ่บ้านหนองดง หมู่ที่ ๗

๑๕.นางสาวนันท์ทรัตน์ คำขุนทด ผู้ช่วยเจ้าพนักงานธุรการ อบต.หัวทะเล

**เปิดประชุมเวลา ๐๙.๐๐ น.**

นายเวิน โมกศิริ เลขานุการประธานสภา อบต.หัวทะเล ให้สัญญาณเชิญสมาชิกสภาฯ

ทุกท่านเข้าห้องประชุมรายงานประธานสภาฯ มีสมาชิกเข้าร่วมประชุมครบ จำนวน ๒๑ ท่านครับ

ประธานสภาฯ กล่าวเปิดการประชุมสมัยสามัญ สมัยที่ ๒ ครั้งที่ ๓ ประจำปี พ.ศ.๒๕๖๓

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภาฯ ประธานกล่าวเชิญนายวีระศักดิ์ ประสมทรัพย์ ปลัด อบต. หัวทะเล

(นักบริหารงานท้องถิ่น) แจ้งเรื่องการออกรังวัดที่ดินสาธารณะประโยชน์ให้ที่ประชุมทราบ

นายวีระศักดิ์ ประสมทรัพย์ ปลัด อบต. หัวทะเล(นักบริหารงานท้องถิ่น) กล่าวแจ้งให้สมาชิกทราบว่า วันนี้จะมีเจ้าหน้าที่จากสำนักงานที่ดินอำเภอบำเหน็จณรงค์ ออกมาสำรวจรังวัดที่สาธารณะประโยชน์แปลงหนองเชือก ซึ่งมีเนื้อที่ประมาณ ๔๓ ไร่ ซึ่งกระผมจะออกพื้นที่ร่วมทำการสำรวจด้วย หากสมาชิกท่านใดไม่ติดกิจธุระอะไร

ในครั้งหน้าขอเชิญร่วมออกสำรวจรังวัดร่วมกันครับ ซึ่งยังมีที่ดินสาธารณะ

-๓-

ประโยชน์อีกหลายแปลงที่จะต้องดำเนินการออกรังวัดต่อไป ขอบคุณครับ

ประธานสภาฯ กล่าวขอบคุณนายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น) ที่ได้แจ้งให้ที่ประชุมทราบ

**ระเบียบวาระที่ ๒ เรื่องรับรองรายงานการประชุมครั้งที่แล้ว(รายงานประชุมสภาองค์การบริหารส่วนตำบลหัวทะเลสมัยสามัญ สมัยที่ ๒ ครั้งที่ ๒ ประจำปี พ.ศ.๒๕๖๓ วันศุกร์ ที่ ๑๗ เมษายน ๒๕๖๓**

ประธานสภาฯ กล่าวถามที่ประชุมมีท่านใดสงสัยต้องการซักถาม หรือต้องการแก้ไข

เพิ่มเติมรายงานการประชุมสมัยสามัญ สมัยที่ ๒ ครั้งที่ ๒ ประจำปี

พ.ศ.๒๕๖๓ ประชุมวันที่ ๑๗ เมษายน พ.ศ. ๒๕๖๓ หรือไม่

ที่ประชุม ไม่มี

ประธานสภาฯ เมื่อไม่มีท่านใดซักถามหรือแก้ไข ดิฉันจะขอมติรับรองรายงานการประชุมครั้งที่แล้ว ท่านใดรับรองรายงานการประชุมสมัยสามัญ สมัยที่ ๒ ครั้งที่ ๒ ประจำปี พ.ศ.๒๕๖๓ ประชุมวันที่ ๑๗ เมษายน พ.ศ. ๒๕๖๓ โปรดยกมือค่ะ

ที่ประชุม มีมติรับรองรายการการประชุมครั้งที่แล้ว ๒๐ เสียง (ประธานงดออกเสียง)

**ระเบียบวาระที่ ๓ เรื่องเพื่อพิจารณาและเห็นชอบอนุมัติ**

๓.๑ พิจารณาการแก้ไขเปลี่ยนแปลงคำชี้แจงข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๓

**ประธานสภาฯ** กล่าวเชิญเจ้าหน้าที่ชี้แจงรายละเอียดโครงการแก้ไขเปลี่ยนแปลงคำชี้แจงข้อบัญญัติให้ที่ประชุมทราบ

นายกิติศักดิ์ แฮดดี ผู้อำนวยการกองช่าง ชี้แจงบัญชีการแก้ไขเปลี่ยนแปลงคำชี้แจงข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๓ พร้อมขอให้ที่ประชุมดูรายละเอียดไปพร้อมๆกัน ตามเอกสารที่ได้ส่งให้สมาชิกแล้วก่อนถึงวันประชุมสามวัน ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| แผนงาน | งาน | งบ | หมวดรายจ่าย | ประเภทรายจ่าย | โครงการ/รายการ | งบประมาณ | คำชี้แจงงบประมาณรายจ่ายที่ขอเปลี่ยนแปลง |
|   |   |   |   |   |   | อนุมัติ(บาท) | ข้อความเดิม | ข้อความใหม่ |
| แผนงานอุตสาหกรรม | โครงสร้างพื้นฐาน | ลงทุน | ค่าที่ดินและสิ่ง | ที่ดินและสิ่งก่อสร้าง | โครงการลงลูกรังสายคูขาด  |  74,000  | โดยทำการปรับปรุงถนนลูกรัง ขนาด | โดยทำการปรับปรุงถนนลูกรัง ขนาด |
| และการโยธา |   |   | ก่อสร้าง |   | บ้านหัวสระใหม่ หมู่ที่ 12 ตำบล |   | กว้าง 4 ม.ยาว 735 ม. หนาเฉลี่ย0.10 | กว้าง 4 ม.ยาว 735 ม. หนาเฉลี่ย0.10 |
|   |   |   |   |   | หัวทะเล อำเภอบำเหน็จณรงค์  |   | ม.มีปริมาตรลูกรังไม่น้อยกว่า394ลบ.ม. | ม.มีปริมาตรลูกรังไม่น้อยกว่า294ลบ.ม. |
|   |   |   |   |   | จังหวัดชัยภูมิ |   | ตามรูปแบบรายละเอียดที่องค์การบริ | ตามรูปแบบรายละเอียดที่องค์การบริ |
|   |   |   |   |   |   |   | หารส่วนตำบลหัวทะเล กำหนด | หารส่วนตำบลหัวทะเล กำหนด |
|   |   |   |   |   |   |   | ตามแผนพัฒนาท้องถิ่น พ.ศ.2561 - | ตามแผนพัฒนาท้องถิ่น พ.ศ.2561 - |
|   |   |   |   |   |   |   | 2565 หน้า 84 ลำดับที่ 98  | 2565 หน้า 84 ลำดับที่ 98  |
|   |   |   |   |   |   |   |   |   |

-๔-

ประธานสภาฯ กล่าวเชิญสมาชิก อบต. หมู่ที่ ๑๒ ชี้แจงหลักการและเหตุผลให้ที่ประชุมทราบ

นายนิกร ศรีวิเศษ สมาชิก อบต.หมู่ที่ ๑๒ กล่าวชี้แจงให้ที่ประชุมทราบเกี่ยวกับเหตุผลและความ

จำเป็นโครงการลงลูกรังสายคูขาดฯ ให้ที่ประชุมทราบ เนื่องจากถนนสายนี้เป็นสายที่ประชาชนสัญจรไปมาเป็นจำนวนมาก เพื่อประกอบอาชีพเกษตรกร และในขณะนี้ถนนได้มีความชำรุดเสียหายทำให้ประชาชนสัญจรไปมาไม่สะดวก จึงขอให้สมาชิกทุกท่านพิจารณาให้ความเห็นชอบด้วยครับ ขอบคุณครับ

นายกิติศักดิ์ แฮดดี ผู้อำนวยการกองช่าง ชี้แจงเพิ่มเติม โครงการนี้ได้มรการเปลี่ยนแปลงเพียง

ปริมาตรลูกรัง เนื่องจากได้มีการประมาณการผิดพลาดไปจึงขอเปลี่ยนเป็น ข้อความเดิม ปริมาตรลูกรังไม่น้อยกว่า ๓๙๔ ลบ.ม. ข้อความใหม่ ปริมาตรลูกรังไม่น้อยกว่า ๒๙๔ ลบ.ม. นอกนั้นยังคงเดิมครับ

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ เมื่อไม่มีดิฉันจะขอมติ ท่านใดเห็นชอบให้แก้ไขเปลี่ยนแปลงคำชี้แจงข้อบัญญัติ

งบประมาณรายจ่าย ประจำปีงบประมาณ พ.ศ. ๒๕๖๓ โครงการลงลูกรังสายคูขาด บ้านหัวสระใหม่ หมู่ที่ 12 ตำบลหัวทะเล อำเภอบำเหน็จณรงค์ จังหวัดชัยภูมิ โปรดยกมือค่ะ

ที่ประชุม มีมติเห็นชอบ ๒๐ เสียง (ประธานสภาฯงดออกเสียง)

๓.๒ พิจารณาแก้ไขเปลี่ยนแปลงคำชี้แจงโครงการจ่ายขาดเงินสะสมงบประมาณรายจ่าย ประจำปีงบประมาณ พ.ศ.๒๕๖๒

 - แก้ไขเปลี่ยนแปลงโครงการจ่ายขาดเงินสะสม ที่สภาองค์การบริหารส่วนตำบล

 หัวทะเล อนุมัติไว้ในการประชุมสภาฯสมัยสามัญ สมัยที่ ๔ ครั้งที่ ๒ ประจำปี

 พ.ศ.๒๕๖๒ เมื่อวันที่ ๑๕ สิงหาคม ๒๕๖๒

ประธานสภาฯ กล่าวเชิญเจ้าหน้าที่ชี้แจงรายละเอียดให้ที่ประชุมทราบ

นายกิติศักดิ์ แฮดดี ผู้อำนวยการกองช่าง ชี้แจงบัญชีแก้ไขเปลี่ยนแปลงคำชี้แจงโครงการจ่ายขาดเงินสะสมงบประมาณรายจ่าย ประจำปีงบประมาณ พ.ศ.๒๕๖๒

 - แก้ไขเปลี่ยนแปลงโครงการจ่ายขาดเงินสะสม ที่สภาองค์การบริหารส่วนตำบล

 หัวทะเล อนุมัติไว้ในการประชุมสภาฯสมัยสามัญ สมัยที่ ๔ ครั้งที่ ๒ ประจำปี

 พ.ศ.๒๕๖๒ เมื่อวันที่ ๑๕ สิงหาคม ๒๕๖๒ พร้อมขอให้ที่ประชุมดูรายละเอียด

 ไปพร้อมๆกัน ตามเอกสารที่ได้ส่งให้สมาชิกแล้วก่อนถึงวันประชุมสามวัน ดังนี้

-๕-

|  |  |  |  |  |  |  |  |
| --- | --- | --- | --- | --- | --- | --- | --- |
| แผนงาน | งาน | งบ | หมวดรายจ่าย | ประเภทรายจ่าย | โครงการ/รายการ | งบประมาณ | คำชี้แจงงบประมาณรายจ่ายที่ขอเปลี่ยนแปลง |
|   |   |   |   |   |   | อนุมัติ(บาท) | ข้อความเดิม | ข้อความใหม่ |
| แผนงานอุตสาหกรรม | โครงสร้างพื้นฐาน | ลงทุน | ค่าที่ดินและสิ่ง | ที่ดินและสิ่งก่อสร้าง | -โครงการลงสายคลองหว้าบ้านกุ่ม |  99,000  | โดยทำการลงลูกรัง กว้าง 4 ม. ยาว  | โดยทำการลงลูกรัง กว้าง 4 ม.ยาว 900 |
| และการโยธา |   |   | ก่อสร้าง |   | หมู่ที่ 3 ตำบลหัวทะเล อำเภอ |   | 950 ม.หนาเฉลี่ย 0.10 ม.วางท่อระบาย | ม.หนาเฉลี่ย 0.10 ม.ปริมาตรลูกรังไม่ |
|   |   |   |   |   | บำเหน็จณรงค์ จังหวัดชัยภูมิ  |   | น้ำขนาด Ø 0.60 x 1.00 ม. จำนวน 5  | น้อยกว่า 360 ลบ.ม. ปริมาตรดินถมไม่ |
|   |   |   |   |   |   |   | ท่อนปริมาตรลูกรังไม่น้อยกว่า380ลบ.ม. | น้อยกว่า 200 ลบ.ม. พร้อมปรับเกลี่ย |
|   |   |   |   |   |   |   | พร้อมปรับเกลี่ยผิวจราจรให้เรียบ ตาม | ผิวจราจรให้เรียบ ตามแบบที่ อบต. |
|   |   |   |   |   |   |   | แบบที่ อบต.กำหนด ตามแผนพัฒนา | กำหนด ตามแผนพัฒนาท้องถิ่น พ.ศ. |
|   |   |   |   |   |   |   | ท้องถิ่น พ.ศ.2561-2565 หน้า 108 | 2561 - 2565 หน้าที่ 108 ลำดับที่ |
|   |   |   |   |   |   |   | ลำดับที่ 312 | 312 |

ประธานสภาฯ กล่าวเชิญสมาชิก อบต. หมู่ที่ ๓ ชี้แจงหลักการและเหตุผลให้ที่ประชุมทราบ

นายเวิน โมกศิริ สมาชิก อบต. หมู่ที่ ๓ กล่าวชี้แจงหลักการและเหตุผลที่ขอแก้ไขเปลี่ยนแปลงโครงการจ่ายขาดเงินสะสมฯในครั้งนี้ เนื่องจากโครงการดังกล่าวเป็นโครงการเร่งด่วน และได้รับการพิจารณาอนุมัติเห็นชอบให้จ่ายขาดเงินสะสมในสมัยประชุมสามัญ สมัยที่ 4 ครั้งที่ ๒ ประจำปี พ.ศ.2562 เมื่อวันที่ 15 สิงหาคม 2562 เรียบร้อยแล้วนั้น แต่มีปัญหาและอุปสรรคในเรื่องของเจ้าของพื้นที่ ทำให้ไม่สามารถวางท่อได้ จึงขอเปลี่ยนแปลงแก้ไขฯมาเป็นถมดินแทน เนื่องจากประชาชนที่สัญจรไปมาเดือดร้อนมาก จึงจำเป็นต้องหาวิธีการแก้ไขด้วยวิธีดังกล่าวเพื่อให้ประชาชนสัญจรไปมาสะดวกมากขึ้น จึงขอให้สมาชิกทุกท่านช่วยให้การพิจารณาอนุมัติเห็นชอบให้แก้ไขเปลี่ยนแปลงคำชี้แจงฯ ในครั้งนี้ด้วยครับ ขอบคุณครับ

ประธานสภาฯ กล่าวถามที่ประชุม มีท่านใดต้องการซักถามหรือไม่

นางจอมศรี ยุทธกล้า สมาชิก อบต. หมู่ที่ ๑๑ กล่าวถามว่า จากการแก้ไขเปลี่ยนแปลงโครงการจะเห็นได้ว่า ปริมาตรจะลดน้อยลง จึงอยากถามว่าเพราะเหตุใดจึงลดลง เพราะเนื่องจากราคาน้ำมันก็ได้ลดลงเยอะแล้ว

นายวีรภาส ตันติปัญจพร นายก อบต.หัวทะเล กล่าวชี้แจง การดำเนินงานตามโครงการแต่ละโครงการจะปรับลดตามราคาน้ำมัน ณ ปัจจุบันครับ จะต้องดูตรงขั้นตอนการจัดซื้อจัดจ้างจะต้องดูอีกครั้งหนึ่ง เพราะข้าราชการเค้าปฏิบัติงานถูกต้องตามระเบียบการจัดซื้อจัดจ้าง ส่วนคณะผู้บริหารก็ได้เน้นย้ำเรื่องการปฏิบัติให้เสร็จทันเวลา เพื่อเร่งแก้ไขปัญหาความเดือนร้อนให้ประชาชนต่อไปครับ

-๖-

ประธานสภาฯ กล่าวถามที่ประชุมมีท่านใดต้องการซักถามเพิ่มเติมหรือไม่

ที่ประชุม ไม่มี

ประธานสภาฯ เมื่อไม่มีดิฉันจะขอมติ ท่านใดเห็นชอบให้แก้ไขเปลี่ยนแปลงคำชี้แจงข้อบัญญัติ

งบประมาณรายจ่าย ประจำปีงบประมาณ พ.ศ.๒๕๖๒

 - แก้ไขเปลี่ยนแปลงโครงการจ่ายขาดเงินสะสม ที่สภาองค์การบริหารส่วนตำบล

 หัวทะเล อนุมัติไว้ในการประชุมสภาฯสมัยสามัญ สมัยที่ ๔ ครั้งที่ ๒ ประจำปี

 พ.ศ.๒๕๖๒ เมื่อวันที่ ๑๕ สิงหาคม ๒๕๖๒ โครงการลงสายคลองหว้าบ้านกุ่ม

 หมู่ที่ 3 ตำบลหัวทะเล อำเภอบำเหน็จณรงค์ จังหวัดชัยภูมิ ท่านใดเห็นชอบ

 โปรดยกมือค่ะ

ที่ประชุม มีมติเห็นชอบ ๒๐ เสียง (ประธานสภาฯงดออกเสียง)

๓.๓ พิจารณาการโอนงบประมาณรายจ่าย ประจำปีงบประมาณ พ.ศ.๒๕๖๓ (โอนเพื่อตั้งรายการใหม่)

ประธานสภาฯ กล่าวเชิญเจ้าหน้าที่ชี้แจงบัญชีโอนงบประมาณรายจ่ายฯ ให้ที่ประชุมทราบ

ประธานสภาฯ กล่าวเชิญเจ้าหน้าที่ชี้แจงบัญชีโอนงบประมาณรายจ่ายฯ ให้ที่ประชุมทราบ

ต่อไป

นายกิติศักดิ์ แฮดดี ผู้อำนวยการกองช่าง ชี้แจงบัญชีโอนงบประมาณรายจ่ายฯ ให้ที่ประชุมทราบ พร้อมขอให้ที่ประชุมดูรายละเอียดไปพร้อมๆกัน ตามเอกสารที่ได้ส่งให้สมาชิกแล้วก่อนถึงวันประชุมสามวัน ดังนี้

 (๓.๓.๑) **(โอนลด)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| แผนงาน | งาน | งบ | หมวดรายจ่าย | ประเภทรายจ่าย | โครงการ/รายการ | งบประมาณ | งบประมาณ | (+/-) จำนวน | งบประมาณ | คำชี้แจงงบประมาณรายจ่าย |
|   |   |   |   |   |   | อนุมัติ(บาท) | ก่อนโอนลด | เงินที่โอน | หลังโอนลด | กรณีทีการแก้ไขเปลี่ยนแปลง |
| แผนงาน | งานก่อสร้าง | งบลงทุน | ค่าที่ดินและสิ่ง | ค่าก่อสร้างสิ่ง | โครงการก่อสร้างถนนคอนกรีตเสริมเหล็ก |  106,000  |  106,000  |  106,000  |  - |  -  |   |
| อุสาหกรรม | โครงสร้างพื้นฐาน |   | ปลูกสร้าง | สาธารณูปโภค | สายยุทธอาจ บ้านเก่า หมู่ที่ 8 ตำบลหัว- |   |   |   |   |  |   |
| และการโยธา |   |   |   |   | ทะเล อำเภอบำเหน็จณรงค์ จังหวัดชัยภูมิ |   |   |   |   |  |   |
|   |   |   |   |   |   |   |   |   |   |  |   |
|   |   |   |   |   |   |   |   |   |   |   |   |
|   |   |   |   |   | **รวมเป็นเงิน(โอนลด)** |  **106,000**  |  - |  **-**  |   |

 -๗-

 **(โอนตั้งรายการใหม่)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| แผนงาน | งาน | งบ | หมวดรายจ่าย | ประเภทรายจ่าย | โครงการ/รายการ | งบประมาณ | งบประมาณ | (+/-) จำนวน | งบประมาณ | คำชี้แจงงบประมาณรายจ่าย |
|   |   |   |   |   |   | อนุมัติ(บาท) | ก่อนโอนเพิ่ม | เงินที่โอน | หลังโอนเพิ่ม | กรณีทีการแก้ไขเปลี่ยนแปลง |
| แผนงาน | งานก่อสร้าง | งบลงทุน | ค่าที่ดินและสิ่ง | ค่าบำรุงรักษาและ | 1)โครงการลงลูกรังสายนายอุดม ปัดจัน- |  -  |  -  |  49,000  |  + |  |   |
| อุสาหกรรม | โครงสร้างพื้นฐาน |   | ปลูกสร้าง | ปรับปรุงที่ดินและ | ทึก บ้านเก่า หมู่ที่ 8 ตำบลหัวทะเล  |   |   |   |   |  |   |
| และการโยธา |   |   |   | สิ่งก่อสร้าง | อำเภอบำเหน็จณรงค์ จังหวัดชัยภูมิ โดย |   |   |   |   |  |   |
|   |   |   |   |   | ทำการลงลูกรังกว้าง 3 ม. ยาว 800 ม. |   |  |   |   |  |   |
|   |   |   |   |   | หนาเฉลี่ย 0.10 ม.ปริมาตรลูกรังไม่น้อย |   |  |   |   |  |   |
|   |   |   |   |   | กว่า 200 ลบ.ม. พร้อมปรับเกลี่ยผิวจราจร |   |  |   |   |  |   |
|   |   |   |   |   | ให้เรียบร้อย ตามแบบที่ อบต.กำหนดตาม |   |  |   |   |  |   |
|   |   |   |   |   | แผนพัฒฯท้องถิ่น พ.ศ.2561-2565  |   |  |   |   |  |   |
|   |   |   |   |   | เปลี่ยนแปลงครั้งที่ 2/2563 หน้าที่ 3 |   |  |   |   |  |   |
|   |   |   |   |   | ลำดับที่ 2 |   |   |   |   |   |   |
|   |   |   |   |   | 2)โครงการลงลูกรังสายหนองแค - หนอง |  -  |  -  |  57,000  |  + |  |   |
|   |   |   |   |   | แดง หมู่ที่ 8 บ้านเก่า ตำบลหัวทะเล |   |  |   |   |  |   |
|   |   |   |   |   | อำเภอบำเหน็จณรงค์ จังหวัดชัยภูมิ โดย |   |  |   |   |  |   |
|   |   |   |   |   | ทำการลงลูกรังกว้าง 5 ม. ยาว 380 ม. |   |  |   |   |  |   |
|   |   |   |   |   | หนาเฉลี่ย 0.10 ม.ปริมาตรลูกรังไม่น้อย |   |  |   |   |  |   |
|   |   |   |   |   | 190 ลบ.ม. พร้อมปรับเกลี่ยผิวจราจรให้ |   |  |   |   |  |   |
|   |   |   |   |   | เรียบร้อย ตามแบบที่ อบต.กำหนด ตาม |   |  |   |   |  |   |
|   |   |   |   |   | ให้เรียบร้อย ตามแบบที่ อบต.กำหนดตาม |   |  |   |   |  |   |
|   |   |   |   |   | แผนพัฒฯท้องถิ่น พ.ศ.2561-2565  |   |  |   |   |  |   |
|   |   |   |   |   | เปลี่ยนแปลงครั้งที่ 2/2563 หน้าที่ 2 |   |  |   |   |  |   |
|   |   |   |   |   | ลำดับที่ 1 |   |   |   |   |   |   |
|   |   |   |   |   | **รวมเป็นเงิน (โอนตั้งรายการใหม่)** |  **106,000**  |  + |  |   |

ประธานสภาฯ กล่าวเชิญสมาชิก อบต. หมู่ที่ ๘ ชี้แจงหลักการและเหตุผลให้ที่ปะชุมทราบ

นายเทพนคร ผ่องแผ้ว สมาชิก อบต. หมู่ที่ ๘ กล่าวชี้แจงหลักการและเหตุผลที่ขออนุมัติโอนลด

งบประมาณเพื่อตั้งรายการใหม่ในครั้งนี้ เนื่องจากโครงการก่อสร้างถนนคอนกรีตเสริมเหล็กสายยุทธอาจ เจ้าของพื้นที่บริเวณยุ้งฉาง ได้ขอให้เลื่อนไปดำเนินการก่อสร้างเป็นปีงบประมาณหน้า เกรงว่างบประมาณจะตกไป จึงขอโอนลดงบประมาณในโครงการดังกล่าวไปตั้งรายการใหม่ โดยแบ่งออกเป็นสองโครงการ แต่งบประมาณ ๑๐๖,๐๐๐ เท่าเดิม

ประธานสภาฯ กล่าวถามที่ประชุมมีท่านใดสงสัยต้องการซักถามหรือไม่

-๘-

นางจอมศรี ยุทธกล้า สมาชิก อบต. หมู่ที่ ๑๑ กล่าวถามว่านายเทพนคร ผ่องแผ้ว สมาชิก อบต. หมู่ที่ ๘ ได้ทำการตรวจสอบความถูกต้องของโครงการที่จะทำ

การโอนเพื่อตั้งรายการใหม่แล้วใช่หรือไม่ เพราะถ้าหากเกิดข้อผิดพลาดประการใด และถ้าสภาฯได้พิจารณาอนุมัติไปแล้ว เกรงว่าจะมีปัญหาตามภายหลัง

นายเทพนคร ผ่องแผ้ว สมาชิก อบต. หมู่ที่ ๘ กล่าวตอบว่า กระผมได้ร่วมออกสำรวจวัดพื้นที่ร่วมกับ

กองช่าง และได้ตรวจสอบความถูกต้องแล้วครับ ไม่มีปัญหาอะไรครับ ขอบคุณครับ

นายวีรภาส ตันติปัญจพร นายก อบต.หัวทะเล กล่าวชี้แจงเพิ่มเติม การดำเนินการออกสำรวจและ

ตรวจสอบพื้นที่ หากมีปัญหาจะมีคณะกรรมการตรวจงานประมาณสามท่าน และการดำเนินการจะมีการตรวจสอบก่อนที่จะลงงานก่อสร้างครับ เพราะถ้าหากไม่ตรวจสอบพื้นที่ก่อนแล้วดำเนินการก่อสร้างไปแล้ว แต่เจ้าของพื้นที่ไม่ยินยอม ก็จะไม่สามารถดำเนินการเบิกจ่ายเงินให้ผู้รับเหมาได้ครับ

นายวิโรจน์ แสงจักร รองนายก อบต.หัวทะเล กล่าวชี้แจงเพิ่มเติม เรื่องการออกสำรวจและวัดพื้นที่ กระผมได้มีส่วนในการออกสำรวจและวัดพื้นที่ร่วมกับกองช่างด้วย หลักการวัดความกว้างยาวจะยึดหลักการเดียวกันกับการวัดถนนคอนกรีต ดังนั้นขอฝากสมาชิกทุกท่านเรื่องการชี้จุดถนนแต่ละสายด้วยครับ เพื่อป้องกันการผิดพลาดและมีปัญหาตามมาที่หลังครับ ขอบคุณครับ

ประธานสภาฯ กล่าวถามที่ประชุมมีท่านใดสงสัยต้องการซักถามเพิ่มเติมหรือไม่

ที่ประชุม ไม่มี

ประธานสภาฯ กล่าว เมื่อไม่มีดิฉันจะขอมติ ท่านใดอนุมัติเห็นชอบให้โอนงบประมาณรายจ่าย

ประจำปีงบประมาณ พ.ศ.๒๕๖๓ (โอนเพื่อตั้งรายการใหม่)

๓.๓.๒ โอนโครงการก่อสร้างถนนคอนกรีตเสริมเหล็กสายยุทธอาจ บ้านเก่า

หมู่ที่ 8 ตำบลหัวทะเล อำเภอบำเหน็จณรงค์ จังหวัดชัยภูมิ โอนตั้งรายการใหม่

1) โครงการลงลูกรังสายนายอุดม ปัดจันทึก บ้านเก่า หมู่ที่ 8 ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการลงลูกรังกว้าง 3 ม. ยาว 800 ม.หนาเฉลี่ย 0.10 ม.ปริมาตรลูกรังไม่น้อยกว่า 200 ลบ.

-๙-

ม. พร้อมปรับเกลี่ยผิวจราจรให้เรียบร้อย ตามแบบที่ อบต.กำหนดตามแผนพัฒนาท้องถิ่น พ.ศ.2561-2565 เปลี่ยนแปลงครั้งที่ 2/2563 หน้าที่ 3 ลำดับที่ 2

2) โครงการลงลูกรังสายหนองแค - หนองแดง หมู่ที่ 8 บ้านเก่า ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการลงลูกรังกว้าง 5 ม. ยาว 380 ม.หนาเฉลี่ย 0.10 ม.ปริมาตรลูกรังไม่น้อย190 ลบ.ม. พร้อมปรับเกลี่ยผิวจราจรให้เรียบร้อย ตามแบบที่ อบต.กำหนด ตามให้เรียบร้อย ตามแบบที่ อบต.กำหนดตามแผนพัฒนาท้องถิ่น พ.ศ.2561-2565 แผนพัฒนาท้องถิ่น พ.ศ.2561-2565 เปลี่ยนแปลงครั้งที่ 2/2563 หน้าที่ 2 ลำดับที่ 1 ท่านใดอนุมัติเห็นชอบ โปรดยกมือค่ะ

ที่ประชุม มีมติเห็นชอบ ๑๙ เสียง งดออกเสียง ๒ ท่านคือ

1. ประธานสภาฯ
2. นายอธิวัฒน์ พิมอูบ สมาชิก อบต.หมู่ที่ ๔

ประธานสภาฯ กล่าวเชิญเจ้าหน้าที่ชี้แจงบัญชีโอนงบประมาณรายจ่ายฯ ให้ที่ประชุมทราบต่อไป

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล ชี้แจงบัญชีโอนงบประมาณรายจ่ายฯ ให้ที่ประชุมทราบ พร้อมขอให้ที่ประชุมดูรายละเอียดไปพร้อมๆกัน ตามเอกสารฉบับมุมขวาหมายเลข ๒ ที่ได้ส่งให้สมาชิกแล้วก่อนถึงวันประชุมสามวัน ดังนี้

 (๓.๓.๓) **(โอนลด)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| แผนงาน | งาน | งบ | หมวดรายจ่าย | ประเภทรายจ่าย | โครงการ/รายการ | งบประมาณ | งบประมาณ | (+/-) จำนวน | งบประมาณ | เหตุผล/คำชี้แจง |
|   |   |   |   |   |   | อนุมัติ(บาท) | ก่อนโอนลด | เงินที่โอน | หลังโอนลด | การโอนงบประมาณรายจ่าย |
| การศึกษา | ระดับก่อนวัยเรียน | ลงทุน | ค่าที่ดินและ | ค่าก่อสร้างสิ่ง |  -ค่าก่อสร้างสนามเด็กเล่น |  150,000  |  150,000  |  150,000  |  - |  -  |   |
|   | และประถมศึกษา |   | สิ่งปลูกสร้าง | สาธารณูปโภค | เสริมสร้างปัญญา  |   |  |   |   |  |   |
|   |   |   |   |   | (ตั้งจ่ายจากเงินอุดหนุนทั่วไปตาม |   |  |   |   |  |   |
|   |   |   |   |   | อำนาจหน้าที่ และภารกิจถ่ายโอน) |   |  |   |   |  |   |
|   |   |   |   |   |   |   |  |   |   |  |   |
|   |   |   |   |   | **รวมเป็นเงิน(โอนลด)** |  **150,000**  |  - |  **-**  |   |

 -๑๐-

 **(โอนตั้งรายการใหม่)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| แผนงาน | งาน | งบ | หมวดรายจ่าย | ประเภทรายจ่าย | โครงการ/รายการ | งบประมาณ | งบประมาณ | (+/-) จำนวน | งบประมาณ | เหตุผล/คำชี้แจง |
|   |   |   |   |   |   | อนุมัติ(บาท) | ก่อนโอน | เงินที่โอน | หลังโอน | การโอนงบประมาณรายจ่าย |
| การศึกษา | งานระดับก่อนวัย | **ดำเนินงาน** | **ค่าใช้สอย** | **รายจ่ายเกี่ยวเนื่องกับ** | **โครงการก่อสร้างสนามเด็กเล่น** |  -  |  -  |  150,000  |  + |  150,000  |   |
|   | เรียนและประถม |   |   | **การปฏิบัติราชการที่** | **สร้างปัญญา ศูนย์พัฒนาเด็กเล็ก** |   |  |   |   |  |   |
|   | ศึกษา |   |   | **ไม่เข้าลักษณะราย** | **ตำบลหัวทะเล** |   |  |   |   |  |   |
|   |   |   |   | **จ่ายหมวดอื่น** | (ตั้งจ่ายจากเงินอุดหนุนทั่วไปตาม |   |  |   |   |  |   |
|   |   |   |   |   | อำนาจหน้าที่ และภารกิจถ่ายโอน) |   |  |   |   |  |   |
|   |   |   |   |   |   |   |  |   |   |  |   |
|   |   |   |   |   | **รวมเป็นเงิน (โอนเพิ่ม)** |  **150,000**  |  + | **150,000** |   |

พร้อมกล่าวชี้แจงเพิ่มเติมว่า เนื่องจากมีปัญหาเรื่องการเบิกจ่าย เพราะเดิมตั้งไว้ในหมวดงบลงทุน ซึ่งถ้าอยู่ในหมวดงบลงทุนจะต้องมีค่าจ้าง ซึ่งมันขัดแย้งกับการตั้งงบประมาณของอบต. จึงได้โอนลดมาตั้งรายการใหม่ในงบดำเนินการ หมวดค่าใช้สอย โครงการก่อสร้างสนามเด็กเล่นสร้างปัญญา ศูนย์พัฒนาเด็กเล็ก อบต.หัวทะเล งบประมาณที่โอน จำนวน ๑๕๐,๐๐๐ บาท ดังรายละเอียดข้างต้นค่ะ

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าว เมื่อไม่มีดิฉันจะขอมติ ท่านใดอนุมัติเห็นชอบให้โอนงบประมาณรายจ่าย

ประจำปีงบประมาณ พ.ศ.๒๕๖๓ ข้อ ๓.๓.๓ เอกสารฉบับมุมขวาหมายเลข ๒ โอนลดจากงบลงทุน หมวดค่าที่ดินและสิ่งปลูกสร้าง โครงการ/รายการ ค่าก่อสร้างสนามเด็กเล่นเสริมสร้างปัญญา (ตั้งจ่ายจากเงินอุดหนุนทั่วไปตามอำนาจหน้าที่ และภารกิจถ่ายโอน) โอนไปตั้งรายการใหม่เป็น งบดำเนินงาน

หมวดค่าใช้สอย โครงการ/รายการ โครงการก่อสร้างสนามเด็กเล่นสร้างปัญญา ศูนย์พัฒนาเด็กเล็กตำบลหัวทะเล อบต.หัวทะเล (ตั้งจ่ายจากเงินอุดหนุนทั่วไปตามอำนาจหน้าที่ และภารกิจถ่ายโอน) งบประมาณที่โอน จำนวน ๑๕๐,๐๐๐ บาท ท่านใดเห็นชอบโปรดยกมือค่ะ

ที่ประชุม มีมติเห็นชอบ ๑๙ เสียง งดออกเสียง ๒ ท่าน

1. ประธานสภาฯ
2. นายอธิวัฒน์ พิมอูบ สมาชิก อบต.หมู่ที่ ๔

ประธานสภาฯ กล่าวเชิญเจ้าหน้าที่ชี้แจงบัญชีโอนงบประมาณรายจ่ายฯ ให้ที่ประชุมทราบ

ต่อไป

 -๑๑-

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล ชี้แจงบัญชีโอนงบประมาณ

รายจ่ายต่อไปให้ที่ประชุมทราบ พร้อมขอให้ที่ประชุมดูรายละเอียดไปพร้อมๆกัน ตามเอกสารฉบับมุมขวาหมายเลข ๑ ที่ได้ส่งให้สมาชิกแล้วก่อนถึงวันประชุมสามวัน ดังนี้

(๓.๓.๔) **(โอนลด)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| แผนงาน | งาน | งบ | หมวดรายจ่าย | ประเภทรายจ่าย | โครงการ/รายการ | งบประมาณ | งบประมาณ | (+/-) จำนวน | งบประมาณ | เหตุผล/คำชี้แจง |
|   |   |   |   |   |   | อนุมัติ(บาท) | ก่อนโอนลด | เงินที่โอน | หลังโอนลด | การโอนงบประมาณรายจ่าย |
| การศาสนา | ศาสนา | ดำเนินงาน | ค่าใช้สอย | รายจ่ายเกี่ยวเนื่องกับ | ค่าใช้จ่ายตามโครงการสืบสานประ |  250,000  |  250,000  |  91,000  |  - |  159,000  |   |
| วัฒนธรรมและ | วัฒนธรรมท้องถิ่น |   |   | การปฏิบัติราชการที่ | เพณีสงกรานต์รดน้ำดำหัวผู้สูงอายุ |   |  |   |   |  |   |
| นันทนาการ |   |   |   | ไม่เข้าลักษณะราย | ประจำปี 2563 |   |  |   |   |  |   |
|   |   |   |   | จ่ายหมวดอื่น |   |   |  |   |   |  |   |
|   |   |   |   |   | (ตั้งจ่ายจากเงินรายได้ ที่จัดเก็บเอง |   |  |   |   |  |   |
|   |   |   |   |   | หรือที่รัฐจัดสรรให้) |   |  |   |   |  |   |
|   |   |   |   |   |   |   |  |   |   |  |   |
|   |   |   |   |   | **รวมเป็นเงิน(โอนลด)** |  **91,000**  |  - |  **159,000**  |   |

**(โอนตั้งรายการใหม่)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| แผนงาน | งาน | งบ | หมวดรายจ่าย | ประเภทรายจ่าย | โครงการ/รายการ | งบประมาณ | งบประมาณ | (+/-) จำนวน | งบประมาณ | เหตุผล/คำชี้แจง |
|   |   |   |   |   |   | อนุมัติ(บาท) | ก่อนโอน | เงินที่โอน | หลังโอน | การโอนงบประมาณรายจ่าย |
| การศึกษา | งานระดับก่อนวัย | ลงทุน | ค่าที่ดินและ | ค่าก่อสร้างสิ่ง |  -โครงการก่อสร้างรั้วศูนย์พัฒนา |  -  |  -  |  91,000  |  + |  |   |
|   | เรียนและประถม |   | สิ่งปลูกสร้าง | สาธารณูปโภค | เด็กเล็กตำบลหัวทะเล |   |  |   |   |  |   |
|   | ศึกษา |   |   |   |  ตั้งจ่ายจากเงินรายได้ ที่จัดเก็บเอง |   |  |   |   |  |   |
|   |   |   |   |   |  หรือที่รัฐจัดสรรให้) |   |  |   |   |  |   |
|   |   |   |   |   |   |   |  |   |   |  |   |
|   |   |   |   |   | **รวมเป็นเงิน (โอนเพิ่ม)** |  **91,000**  |  + |  |   |

พร้อมกล่าวชี้แจงเพิ่มเติมเกี่ยวกับการโอน โดยโอนลดจากงบดำเนินงาน หมวดรายจ่ายค่าใช้สอย โครงการ/รายการ ค่าใช้จ่ายตามโครงการสืบสานประเพณีสงกรานต์รดน้ำดำหัวผู้สูงอายุประจำปี 2563 ตั้งจ่ายจากเงินรายได้ ที่จัดเก็บเองหรือที่รัฐจัดสรรให้) โอนมาตั้งรายการใหม่ งบลงทุน หมวดรายจ่ายค่าก่อสร้างสิ่งสาธารณูปโภค โครงการ/รายการ โครงการก่อสร้างรั้วศูนย์พัฒนาเด็กเล็กตำบลหัวทะเลตั้งจ่ายจากเงินรายได้ ที่จัดเก็บเองหรือที่รัฐจัดสรรให้)

ประธานสภาฯ กล่าวถามบัญชีโอนเงินงบประมาณ(โอนตั้งรายการใหม่) ช่องงบประมาณหลัง

โอน จำนวน ๘๘,๐๐๐ บาท ถูกต้องหรือไม่

 -๑๒-

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล กล่าว ขอให้สมาชิกตัดออก

เลยค่ะ

ประธานสภาฯ กล่าวถามที่ประชุมท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าวเมื่อไม่มีดิฉันจะมติ ท่านใดอนุมัติเห็นชอบให้โอนงบประมาณรายจ่าย

ประจำปีงบประมาณ พ.ศ.๒๕๖๓ ข้อ ๓.๓.๓ เอกสารฉบับมุมขวาหมายเลข ๑ โอนลดจากงบดำเนินงาน หมวดค่าใช้สอย โครงการ/รายการ ค่าใช้จ่ายตามโครงการสืบสานประเพณีสงกรานต์รดน้ำดำหัวผู้สูงอายุประจำปี 2563 ตั้งจ่ายจากเงินรายได้ ที่จัดเก็บเองหรือที่รัฐจัดสรรให้) โอนมาตั้งรายการใหม่

งบลงทุน หมวดรายจ่าย ค่าก่อสร้างสิ่งสาธารณูปโภค โครงการ/รายการ โครงการก่อสร้างรั้วศูนย์พัฒนาเด็กเล็กตำบลหัวทะเลตั้งจ่ายจากเงินรายได้ ที่จัดเก็บเองหรือที่รัฐจัดสรรให้)

ที่ประชุม มีมติเห็นชอบ ๑๙ เสียง งดออกเสียง ๒ ท่าน

 ๑.) ประธานสภาฯ

 ๒.) นายอธิวัฒน์ พิมอูบ สมาชิก อบต.หมู่ที่ ๔

๓.๔ พิจารณาการจ่ายขาดเงินสะสมงบประมาณรายจ่ายประจำปีงบประมาณ

 พ.ศ.๒๕๖๓ (ครั้งที่ ๓)

ประธานสภาฯ อ่านโครงการจ่ายขาดเงินสะสม ประจำปีงบประมาณ พ.ศ.๒๕๖๓ (ครั้งที่ ๓) โครงการที่ ๑ โครงการวางท่อระบายน้ำคอนกรีตเสริมเหล็กบริเวณคลองไผ่งาม-คลองโอบ บ้านหัวทะเล หมู่ที่ 1 ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการขุดวางท่อคอนกรีตเสริมเหล็ก ช่วงที่ 1 ขนาด Ø 0.80x1.00 เมตร จำนวน 20 ท่อน พร้อมยาแนว ช่วงที่ 2 ขนาด Ø 0.80x1.00

เมตร จำนวน ๒๐ ท่อน พร้อมยาแนวกว้าง ตามแบบที่ อบต.กำหนด แผนเพิ่มเติมครั้งที่ 4 ปี 2563 หน้าที่ 7 ลำดับที่ 5 พร้อมกล่าวเชิญสมาชิก อบต.

หมู่ที่ ๑ ชี้แจงเหตุผลและความจำเป็นให้ที่ประชุมทราบ

นายพลอย กามขุนทด สมาชิก อบต. หมู่ที่ ๑ กล่าวชี้แจงเหตุผลและความจำเป็น เกี่ยวกับ

โครงการจ่ายขาด โครงการที่ ๑ โดยชี้แจงว่า ประชาชนชาวหมู่บ้านหัวทะเล หมู่ที่ ๑ ประสบกับปัญหาความเดือดร้อนอย่างหนักมาเป็นเวลานาน เนื่องจากท่อระบายน้ำเกิดการชำรุดเสียหายและหน้าดินได้พังทลายลงมา ทำให้ประชาชนสัญจรไปมาไม่สะดวก และเกรงว่าจะเกิดอุบัติเหตุตามมาภายหลัง จึงขอให้สมาชิกสภาฯทุกท่าน พิจารณาให้ความอนุมัติเห็นชอบโครงการจ่าย

 -๑๓-

ขาดโครงการที่ ๑ ด้วยครับ ขอบคุณครับ

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

นางจอมศรี ยุทธกล้า สมาชิก อบต.หมู่ที่ ๑๑ กล่าว เห็นดีด้วยกับโครงการจ่ายขาดโครงการวางท่อ

ระบายน้ำคอนกรีตเสริมเหล็กบริเวณคลองไผ่งาม-คลองโอบ บ้านหัวทะเล หมู่ที่ 1 แต่มีความสงสัยว่าโครงการนี้ เป็นโครงการที่สภาฯเคยพิจารณาให้การอนุมัติเห็นชอบ ให้จ่ายขาดเงินสะสมไปแล้วครั้งหนึ่ง เมื่อปีงบประมาณพ.ศ.๒๕๖๒ แล้วนั้น แต่เพราะเหตุใดคณะผู้บริหารถึงยังไม่ได้ดำเนินการก่อสร้าง เพราะโครงการจ่ายขาดเงินสะสมแต่ละโครงการ เป็นโครงการที่ประชาชนได้รับความเดือดร้อน และจะต้องเร่งแก้ไขปัญหาให้ประชาชนอย่างเร่งด่วน ในการประชุมครั้งนี้ นำโครงการที่ ๑ มาเพื่อขออนุมัติจ่ายขาดเงินสะสมอีกครั้ง จะเป็นการอนุมัติจ่ายขาดซ้ำซ้อนหรือไม่ ขอฝากให้สมาชิกสภาฯทุกท่านพิจารณาด้วยค่ะ

นายวีรภาส ตันติปัญจพร นายก อบต.หัวทะเล เรียนสมาชิกทุกท่านผ่านทางท่านประธานสภาฯ กล่าวตอบคำถามของนางจอมศรี ยุทธกล้า สมาชิก อบต.หมู่ที่ ๑๑ โดยกล่าวว่า สาเหตุที่ไม่ได้ดำเนินการก่อสร้างเนื่องจากการดำเนินการทางด้านเอกสารล่าช้า ไม่ได้ช้าเพราะฝ่ายบริหาร ซึ่งกระผมได้เคยทักท้วงข้าราชการไปแล้วเรื่องเอกสารล่าช้า ทำให้ไม่สามารถดำเนินการก่อสร้างได้ทันท่วงที ก็ได้รับการแก้ไขให้ดีขึ้นมาในระดับหนึ่ง และบางครั้งการที่จะขอเปลี่ยนแปลงคำชี้แจงในกรณีที่เอกสารมีข้อผิดพลาดนิดๆหน่อยๆจากการจัดทำรายงานการประชุม อย่างเช่นโครงการของ หมู่ ๙ ก็จะต้องขออนุมัติเห็นชอบจากสภาฯ ถึงจะทำการเปลี่ยนแปลงคำชี้แจงได้ ดังนั้นจึงขอสรุปว่า การล่าช้าไม่ได้ล่าช้าที่ฝ่ายบริหารหรือฝ่ายสภาฯ แต่ล้าเพราะฝ่ายข้าราชการ เจ้าหน้าที่ที่จัดทำเอกสารและขั้นตอนต่างๆครับ

นายวิโรจน์ แสงจักร รองนายก อบต.หัวทะเล กล่าวชี้แจงโครงการจ่ายขาดที่ยังไม่ได้ดำเนินการก่อสร้าง ขณะนี้เหลืออยู่ ๓ โครงการเท่านั้น จึงขอเรียนให้สมาชิกทราบครับ

ประธานสภาฯ กล่าวถามที่ประชุม มีท่านใดสงสัยต้องการซักถามเพิ่มเติมหรือไม่

นางจอมศรี ยุทธกล้า สมาชิก อบต.หมู่ที่ ๑๑ กล่าวถามฝ่ายบริหารว่าโครงการจ่ายขาด ๓ โครงการที่เหลือจะสามารถดำเนินการก่อสร้างได้เมื่อไหร่ค่ะ

นายวีรภาส ตันติปัญจพร นายก อบต.หัวทะเล กล่าวชี้แจง เมื่อได้ดำเนินการขออนุมัติเปลี่ยนแปลงคำชี้แจงจากสภาฯแล้ว ก็จะเร่งดำเนินการก่อสร้างโครงการจ่ายขาดที่เหลือทันทีหลังจากเอกสารทุกอย่างพร้อมครับ

 -๑๔-

นางจอมศรี ยุทธกล้า สมาชิก อบต.หมู่ที่ ๑๑ กล่าวถามว่า โครงการก่อสร้างรางระบายน้ำของหมู่บ้านหัวทะเล หมู่ที่ ๑๑ ที่สภา อบต.หัวทะเล เคยให้ความอนุมัติเห็นชอบมาแล้วครั้งหนึ่ง แต่ยังไม่ได้ดำเนินการก่อสร้าง และประชาชนชาวบ้านหัวทะเล หมู่ที่ ๑๑ ถามมาว่าจะดำเนินการก่อสร้างให้ได้เมื่อไหร่ เนื่องจากน้ำท่วมขังทำให้ประชาชนได้รับความเดือดร้อนมาก และถ้าหากการล่าช้าไม่ได้ล่าช้าที่ฝ่ายบริหาร แต่เป็นการล่าช้าฝ่ายเอกสารอย่างที่ฝ่ายบริหารบอก ก็ขอให้ฝ่ายบริหารได้ตรวจสอบความถูกต้องด้วย หากตกหล่นก็ขอให้ดำเนินการแก้ไขให้ถูกต้อง

ประธานสภาฯ กล่าวถามที่ประชุม มีท่านใดสงสัยต้องการซักถามเพิ่มเติมหรือไม่

ที่ประชุม ไม่มี

ประธานสภาฯ กล่าว เมื่อไม่มีดิฉันจะขอมติ ท่านใดอนุมัติเห็นชอบโครงการจ่ายขาดเงินสะสม ประจำปีงบประมาณ พ.ศ.๒๕๖๓ (ครั้งที่ ๓) โครงการที่ ๑ โครงการวางท่อระบายน้ำคอนกรีตเสริมเหล็กบริเวณคลองไผ่งาม-คลองโอบ บ้านหัวทะเล หมู่ที่ 1 ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการขุดวางท่อคอนกรีตเสริมเหล็ก ช่วงที่ 1 ขนาด Ø 0.80x1.00 เมตร จำนวน 20 ท่อน พร้อมยาแนว ช่วงที่ 2 ขนาด Ø 0.80x1.00 เมตร จำนวน ๒๐ ท่อน พร้อมยาแนวกว้าง ตามแบบที่ อบต.กำหนด แผนเพิ่มเติมครั้งที่ 4 ปี 2563 หน้าที่ 7 ลำดับที่ 5 โปรดยกมือค่ะ

ที่ประชุม มีมติเห็นชอบ ๑๘ เสียง งดออกเสียง ๓ ท่าน

 ๑.) ประธานสภาฯ

 ๒.) นายอธิวัฒน์ พิมอูบ สมาชิก อบต.หมู่ที่ ๔

 ๓.) นางจอมศรี ยุทธกล้า สมาชิก อบต.หมู่ที่ ๑๑

ประธานสภาฯ อ่านโครงการจ่ายขาดเงินสะสม ประจำปีงบประมาณ พ.ศ.๒๕๖๓ (ครั้งที่ ๓)

โครงการที่ ๒ โครงการวางท่อระบายน้ำคอนกรีตเสริมเหล็กบริเวณหนองสะแก บ้านเขาดิน หมู่ที่ 5 ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการขุดวางท่อคอนกรีตเสริมเหล็ก ช่วงที่ 1 ขนาด Ø 0.60x1.00 เมตร จำนวน 24 ท่อน พร้อมยาแนว ช่วงที่ 2 ขนาด Ø 0.60x1.00 เมตร จำนวน 45 ท่อน พร้อมยาแนว พร้อมติดตั้งป้ายโครงการ ตามแบบที่ อบต.กำหนด แผนเพิ่มเติมครั้งที่ 4 ปี 2563 หน้าที่ 7 ลำดับที่ 4 พร้อมกล่าวเชิญสมาชิก หมู่ที่ ๕ ชี้แจงเหตุผลและความจำเป็นให้ที่ประชุมทราบ

 -๑๕-

นายประจวบ แคสันเทียะ สมาชิก อบต.หมู่ที่ ๕ กล่าวชี้แจงเหตุผลและความจำเป็นเกี่ยวกับโครงการจ่ายขาดเงินสะสม โครงการที่ ๒ เนื่องจากบ้านเขาดิน หมู่ที่ ๕ มีโรงงานน้ำตาลเข้ามาก่อสร้างในพื้นที่ ทางโรงงานออกแบบและขุดบ่อน้ำหลายบ่อ เพื่อนำน้ำเข้าไปใช้ในโรงงาน น้ำจึงไม่ไหลเข้าหนองสะแก ทำให้ประชาชนชาวบ้านเขาดิน หมู่ที่ ๕ ประสบกับปัญหาความเดือดร้อนอย่างหนัก เนื่องจากขาดแคลนน้ำในการอุปโภค บริโภค ขอให้สมาชิกสภาฯ ให้ความอนุมัติเห็นชอบโครงการดังกล่าวด้วยครับ ขอบคุณครับ

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

นายวีรภาส ตันติปัญจพร นายก อบต.หัวทะเล กล่าวกล่าวชี้แจงเพิ่มเติม เนื่องจากได้รับทราบปัญหาความเดือนร้อนของประชาชนชาวบ้านเขาดิน หมู่ที่ ๕ จึงได้ปรึกษาหารือร่วมกับ สมาชิก อบต. หมู่ที่ ๕ และนายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ เพื่อหาแนวทางแก้ไขปัญหาความเดือดร้อนให้กับประชาชนชาวบ้านเขาดิน หมู่ที่ ๕ จึงมีโครงการวางท่อระบายน้ำคอนกรีตเสริมเหล็กบริเวณหนองสะแก บ้านเขาดิน หมู่ที่ 5 เพื่อให้น้ำไหลเข้าหนองสะแก เพื่อที่จะได้กักเก็บน้ำไว้ให้ประชาชนชาวบ้านเขาดินสำหรับอุปโภค บริโภค ครับ

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ กล่าว เมื่อไม่มีดิฉันจะขอมติ ท่านใดอนุมัติเห็นชอบโครงการจ่ายขาดเงินสะสม ประจำปีงบประมาณ พ.ศ.๒๕๖๓ (ครั้งที่ ๓) โครงการที่ ๒ โครงการวางท่อระบายน้ำคอนกรีตเสริมเหล็กบริเวณหนองสะแก บ้านเขาดิน หมู่ที่ 5 ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการขุดวางท่อคอนกรีตเสริมเหล็ก ช่วงที่ 1 ขนาด Ø 0.60x1.00 เมตร จำนวน 24 ท่อน พร้อมยาแนว ช่วงที่ 2 ขนาด Ø 0.60x1.00 เมตร จำนวน 45 ท่อน พร้อมยาแนว พร้อมติดตั้ง

ป้ายโครงการ ตามแบบที่ อบต.กำหนด แผนเพิ่มเติมครั้งที่ 4 ปี 2563 หน้าที่ 7 ลำดับที่ 4 โปรดยกมือค่ะ

ที่ประชุม มีมติเห็นชอบ ๑๘ เสียง งดออกเสียง ๓ ท่าน

 ๑.) ประธานสภาฯ

 ๒.) นายอธิวัฒน์ พิมอูบ สมาชิก อบต.หมู่ที่ ๔

 ๓.) นางจอมศรี ยุทธกล้า สมาชิก อบต.หมู่ที่ ๑๑

ประธานสภาฯ อ่านโครงการจ่ายขาดเงินสะสม ประจำปีงบประมาณ พ.ศ.๒๕๖๓ (ครั้งที่ ๓)

โครงการที่ ๓ โครงการขยายท่อเมนประปาภายในหมู่บ้าน บ้านโคกแสว หมู่

 -๑๖-

ที่ 6 ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการขุดวางท่อภายในหมู่บ้าน ท่อพีวีซี ชนิดปลายธรรมดา ชั้น 8.5 Ø ๓" ระยะทาง 2,650 เมตร พร้อมติดตั้งป้ายโครงการ ตามแบบที่ อบต.กำหนด แผนเพิ่มเติมครั้งที่ 5 ปี 2563 หน้าที่ 3 ลำดับที่ 2 พร้อมกล่าวเชิญสมาชิก อบต.หมู่ที่ ๖ ชี้แจงเหตุผลและความจำเป็นให้ที่ประชุมทราบ

นายบุญเชิด เพียขุนทด สมาชิก อบต.หมู่ที่ ๖ กล่าวชี้แจงเหตุผลและความจำเป็น เกี่ยวกับโครงการ จ่ายขาด โครงการที่ ๓ โดยชี้แจงว่า เนื่องจากท่อเดิมใช้งานมาเป็นเวลานานหลายปี ท่อจึงเกิดการชำรุดเสียหายทำให้น้ำไหลไปไม่ทั่วถึงครบทุกหลังคาเรือน ประชาชนชาวบ้านโคกแสว หมู่ที่ ๖ ได้รับความเดือนร้อนจากการขาดแคลนน้ำสำหรับอุปโภค บริโภค อย่างหนัก จึงจำเป็นต้องวางท่อใหม่แทนท่อเดิมที่ชำรุดเสียหาย เพื่อแก้ไขปัญหาความเดือดร้อนของประชาชนชาวบ้านโคกแสว เพื่อให้ชาวบ้านโคกแสวมีน้ำสำหรับอุปโภค บริโภค อย่างทั่วถึงทุกหลังคาเรือน จึงขอให้สมาชิกทุกท่านพิจารณาให้ความอนุมัติเห็นชอบโครงการที่ ๓ โครงการขยายท่อเมนประปาภายในหมู่บ้าน บ้านโคกแสว หมู่ที่ 6 ด้วยครับ ขอบคุณครับ

ประธานสภาฯ กล่าวถามที่ประชุม มีท่านใดสงสัยต้องการซักถามหรือไม่

ที่ประชุม มีมติเห็นชอบ ๑๗ เสียง งดออกเสียง ๔ ท่าน

 ๑.) ประธานสภาฯ

 ๒.) นายอธิวัฒน์ พิมอูบ สมาชิก อบต.หมู่ที่ ๔

 ๓.) นางจอมศรี ยุทธกล้า สมาชิก อบต.หมู่ที่ ๑๑

 ๔.) นางคำปุ่น อนันตะเสน สมาชิก อบต.หมู่ที่ ๑๐

ประธานสภาฯ กล่าว ขณะนี้เวลา ๑๑.๑๐ น. ขอพักการประชุมเป็นเวลา ๑๐ นาที ขอให้ทุกท่านเข้าห้องประชุมอีกครั้งเวลา ๑๑.๒๐ น. โดยพร้อมเพรียงกันค่ะ

 **เวลา ๑๑.๒๐ น.**

เลขานุการประธานสภาฯ นับองค์ประชุม เมื่อครบแล้ว จึงกล่าวรายงานประธานสภาฯ

**ระเบียบวาระที่ ๔ เรื่องอื่นๆ**

ประธานสภาฯ กล่าวถามท่านใดมีเรื่องอื่นๆหรือไม่

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล กล่าวเรื่องอื่นๆ ดังนี้

๔.๑) เนื่องจากมีโรคระบาดโควิด-๑๙ ทำให้มีผู้ได้รับผลกระทบและได้รับเดือดร้อนอย่างมาก และรัฐบาลได้มีมาตรการเยียวยาให้ประชาชน แต่

 -๑๗-

ประชาชนบางท่านอาจจะยังไม่ได้รับการเยียวยาจากภาครัฐ ทางพัฒนาสังคมและความมั่นคงของมนุษย์จึงได้มีมาตรการเยียวยาให้กับประชาชน จึงขอความอนุเคราะห์มายังท่านสมาชิก อบต.ทุกท่าน ช่วยสำรวจผู้ที่ได้รับผลกระทบจากโควิด-๑๙ แต่ยังไม่ได้รับสิทธิ์เยียวยาจากทางหน่วยงานภาครัฐใดๆ สำรวจให้ครอบคลุมทั้งผู้สูงอายุ ผู้พิการ และผู้ด้อยโอกาส และจะต้องไม่ซ้ำซ้อนกับหน่วยงานอื่นที่ลงมาช่วยเหลือ โดยสำรวจมาหมู่บ้านละ ๕ คน แล้วให้ส่งแบบสำรวจกลับคืนมายังกองสวัสดิการสังคม อบต.หัวทะเล ภายในวันพรุ่งนี้ คือวันที่ ๓๐ เมษายน ๒๕๖๓ เวลา ๑๔.๐๐ น. เพื่อที่จะได้นำส่งข้อมูลไปยังพัฒนาสังคมและความมั่นคงของมนุษย์จังหวัดชัยภูมิต่อไป พร้อมแจ้งเรื่องการช่วยเหลือผู้พิการ พัฒนาสังคมและความมั่นคงของมนุษย์จังหวัดชัยภูมิ จะประชุมเพื่อหามาตรการให้ความช่วยเหลือในวันที่ ๒๙ เมษายน ๒๕๖๓ คือวันนี้ หากได้มติที่ประชุมหรือมีหนังสือสั่งการมา จะแจ้งให้ท่านทราบภายหลัง

 ๔.๒) จากที่กองสวัสดิการสังคม อบต.หัวทะเล ได้ออกสำรวจผู้ป่วยที่มีภาวะพึ่งพิง พบจำนวน ๒๒ ราย ที่ได้ไปเห็นสภาพความเป็นอยู่แล้วคือไม่ได้รับความช่วยเหลือจากภาครัฐ และไม่ได้รับการดูแล ซึ่งทาง อบต.หัวทะเล มีรายชื่อทั้งหมดแล้วเพื่อเก็บไว้ในการดำเนินการให้ความช่วยเหลือต่อไป

 ๔.๓) เรื่องการแจกเบี้ยยังชีพ เนื่องจากนายประพันธ์ พลมณี ผู้อำนวยการกองคลังได้โอนย้าย โดยมีกำหนดการโอนย้ายวันที่ ๑ พฤษภาคม ๒๖๕๓ ทาง อบต.หัวทะเลจะต้องไปติดต่อที่ธนาคารเพื่อขอเปลี่ยนแปลงรายมือชื่อผู้เบิกเช็ค ในวันที่ ๕ พฤษภาคม ๒๖๕๓และวันที่ ๖ พฤษภาคม ๒๖๕๓ เป็นวันหยุด ในการแจกเบี้ยยังชีพจึงไม่สามารถที่จำกำหนดได้แน่นอนว่าจะได้แจกทันวันที่ ๕ พฤษภาคม ๒๖๕๓ หรือไม่ ถ้าสามารถเปลี่ยนแปลงรายมือชื่อผู้เบิกเช็ค

และเบิกเงินมาได้ทัน ทางอบต.จะประสานไปทางสมาชิก เพื่อให้มารับเงินเบี้ยยังชีพเพื่อแจกให้กับผู้สูงอายุ ผู้พิการ ผู้ป่วย แต่ถ้าไม่ทันน่าจะได้แจกวันที่ ๗ พฤษภาคม ๒๖๕๓ ค่ะ

นายอนนท์ ดาโม้ หัวหน้าสำนักปลัด กล่าวเรื่องอื่นๆ ดังนี้

๔.๔) เรื่องการปลูกไผ่มงคล สืบเนื่องมาจากผู้ว่าราชการจังหวัดชัยภูมิ ได้มีนโยบายให้ปลูกไผ่มงคล โดยให้นำพันธ์ไผ่มาเพาะ เพื่อแจกจ่ายให้กับประชาชนไปปลูก ซึ่ง กระผม ท่านปลัดวีระศักดิ์ ประสมทรัพย์ ได้ไปรับเมล็ดไผ่ และได้ให้พนักงานร่วมกันเพาะเบี้ยไผ่จนโตมาได้ในระดับหนึ่ง และเมื่อวันที่ ๒๔ เมษายน ๒๕๖๓ ที่ผ่านมา ทางผู้ว่าราชการจังหวัดได้เชิญท้องถิ่นเข้าร่วม

 -๑๘-

ประชุม ซึ่งนายเพชร ฉิมวาส รองนายก อบต.หัวทะเล ได้เป็นตัวแทนของ อบต.หัวทะเลเข้าร่วมประชุมเพื่อรับมอบนโยบายในการปลูกไผ่ในครั้งนี้ จึงขอเชิญนายเพชร ฉิมวาส รองนายก อบต.หัวทะเล

นายเพชร ฉิมวาส รองนายก อบต.หัวทะเล ได้แจ้งนโยบายผู้ว่าราชการจังหวัดชัยภูมิ ที่ได้รับมอบ

มาให้ที่ประชุมทราบ

- เรื่องโรคไข้เลือดออก ผู้ว่าราชการจังหวัดชัยภูมิมีความเป็นห่วงประชาชน เนื่องจากขณะนี้มีการแพร่ระบาดของโรคไข้เลือดออก ทำให้มีผู้ป่วยและผู้เสียชีวิตจากโรคไข้เลือดออกจำนวนหลายราย ผู้ว่าราชการจังหวัดชัยภูมิจึงขอให้ อปท.เร่งหามาตรการป้องกันโรคไข้เลือดออกดังกล่าว

- ให้ อปท. จัดสรรงบประมาณเพื่อจัดหาเครื่องวัดปริมาณน้ำฝนเพื่อวัดปริมาณน้ำฝน และเพื่อทดสอบน้ำฝน

- สั่งการให้ อปท. จัดซื้อถังขยะสีแดง ซึ่งเป็นถังขยะที่มีไว้ใส่ขยะติดเชื้อ เพื่อไว้สำหรับทิ้งแมส

- เรื่องการปลูกไผ่ ผู้ว่าราชการจังหวัดชัยภูมิมีความเป็นห่วงเรื่องป่าไม้เนื่องจากป่าไม้และป่าไผ่ได้เสียหายแลเป็นจำนวนมาก รวมถึงที่ป่าโล้ใหญ่ด้วย ผู้ว่าราชการจังหวัดชัยภูมิ จึงให้เจ้าหน้าที่ขึ้นป่าโล้ใหญ่เพื่อนำเมล็ดไผ่ที่มีอยู่มาเพาะพันธ์ต้นกล้า และเตรียมแจกให้ประชาชนปลูกตามที่สาธารณะ เช่น วัด โรงเรียน ที่สาธารณะประโยชน์ต่างๆ ให้ประชาชนมีส่วนร่วมในการปลูกไผ่และช่วยกันดูแลให้เจริญเติบโต โดยในวันที่ ๖ พฤษภาคม ๒๕๖๓ นี้ ให้ทำการปลูกไผ่โดยพร้อมเพรียงกันทั้งจังหวัด และรายงานให้ท้องถิ่นจังหวัดทราบด้วย ส่วน อบต.หัวทะเล เราจะปลูกวันไหนก็ค่อยนัดหมายกันอีกครั้ง แต่จะต้องรายงานให้จังหวัดทราบในวันที่ ๖ พฤษภาคม ๒๕๖๓ ก่อน

- เรื่องการเลือกตั้ง เนื่องจากติดโรคระบาดโควิด-๑๙ จึงต้องเลื่อนการเลือกท้องถิ่นออกไปก่อน

- เรื่องโครงการขุดบ่อโกรกกุรา บ้านโคกแสว หมู่ที่ ๖ เพื่อแก้ไขปัญหาภัยแล้งให้กับหมู่บ้านโคกแสว ท่านผู้ว่าได้สอบถามตลอด เพราะหมู่บ้านโคกแสวเป็นพื้นที่สีแดง ต้องเร่งดำเนินการให้ความช่วยเหลือและแก้ไขโดยด่วน

- โครงการเงินอุดหนุนเฉพาะกิจ ที่ทางอบต.หัวทะเลได้เสนอโครงการเพื่อขอสนับสนุนงบประมาณ จำนวน ๒ โครงการ โครงการก่อสร้างถนนจาก หมู่ ๗-หมู่ ๘ จาก หมู่ ๘-หมู่ ๗ และจาก หมู่ ๖ – หมู่ ๙ จาก หมู่ ๙-หมู่ ๖ งบประมาณจำนวน ๘๕๐ ล้าน แต่ อบต.หัวทะเล ไม่ได้ส่งแบบ ปร.๔ ปร.๕

ทั้ง ๒ โครงการ งบประมาณดังกล่าวจึงตกไป

 -๑๙-

นายวีรภาส ตันติปัญจพร นายก อบต.หัวทะเล กล่าวเพิ่มเติมเกี่ยวกับโครงการขุดบ่อโกรกกุรา บ้านโคก

แสว หมู่ที่ ๖ เนื่องจากเป็นพื้นที่สีแดง วันนี้นายอำเภอบำเหน็จณรงค์จึงได้ออกมาติดตามว่าได้ดำเนินโครงการไปถึงขั้นตอนไหนแล้ว เพราะบ้านโคก

แสว หมู่ที่ ๖ ได้ประสบกับปัญหาความเดือดร้อนมานาน ในเรื่องของการขาดแคลนน้ำสำหรับอุปโภค บริโภค จึงต้องเร่งให้ความช่วยเหลือและแก้ไขปัญหาอย่างเร่งด่วน

นายอนนท์ ดาโม้ หัวหน้าสำนักปลัด กล่าว ขณะนี้มีเบี้ยไผ่อยู่ประมาณ ๕,๕๐๐ เบี้ย ขอให้ผู้บริหารและท่านปลัดวีระศักดิ์ ประสมทรัพย์ ตกลงกันว่าจะปลูกไผ่วันที่เท่าไหร่ และสถานที่ใด เพื่อเป็นแนวทางในการปฏิบัติงานต่อไป

นายอนนท์ ดาโม้ หัวหน้าสำนักปลัด

๔.๕) เรื่องการออกฉีดวัคซีนป้องกันโรคพิษสนุขบ้า กองสาธารณสุข อบต.หัวทะเล ออกพื้นที่เพื่อฉีดวัคซีนป้องกันโรคพิษสนุขบ้า ให้กับสุนัขและแมวในเขตพื้นที่ อบต.หัวทะเล โดยจะฉีดตามยอดสำรวจสุนัขและแมวที่ทางอบต.หัวทะเล ได้ออกสำรวจแต่ละหมู่บ้าน และได้รายงานไปตามขั้นตอนแล้วนั้น อบต.หัวทะเลจึงได้รับการจัดสรรวัคซีนมาตามยอดที่ได้สำรวจและส่งไป ดังนั้น การฉีดก็จะต้องฉีดให้ตามยอดสำรวจครับ

นายวีรภาส ตันติปัญจพร นายก อบต.หัวทะเล กล่าวเรื่องการปลูกไผ่ ผู้บริหารคิดว่า ควรจะหาสถาที่ที่ที่ดินเหมาะสม และรอฝนที่จะตกมาใหม่ เพื่อที่เมื่อปลูกไผ่แล้วต้นไผ่จะได้รับน้ำฝนและเจริญเติบโต พร้อมกล่าวฝากขอให้สมาชิก อบต.และผู้ใหญ่บ้านหนองดง หมู่ที่ ๗ ช่วยกันดูแลต้นสักที่ทางอบต.ได้ร่วมกับสมาชิก อบต. ส่วนราชการและเด็กนักเรียน ปลูกไว้ที่สาธารณะประโยชน์บ้านหนองดง หมู่ที่ ๗ เมื่อหลายปีก่อนด้วยครับ ขอบคุณครับ

นายอนนท์ ดาโม้ หัวหน้าสำนักปลัด

๔.๖) เรื่องการได้รับจัดสรรงบประมาณจากสำนักงานหลักประกันสุขภาพแห่งชาติ เพื่อจัดซื้อเครื่องวัดอุณหภูมิ (Thermoscan) โดยทางอบต.หัวทะเล ได้ดำเนินการจัดซื้อให้กับทางโรงพยาบาลส่งเสริมสุขภาพตำบลหัวทะเล จำนวน ๒ เครื่อง โรงพยาบาลส่งเสริมสุขภาพตำบลบ้านเขาดิน จำนวน ๑ และจัดซื้อให้กับหมู่บ้านที่อยู่ในเขต อบต.หัวทะเล ทั้งหมด ๑๒ หมู่บ้านๆ ละ ๑ เครื่อง รวมทั้งหมด ๑๗ เครื่อง รวมงบประมาณในการจัดซื้อเครื่องวัดอุณหภูมิ (Thermoscan) ทั้งสิ้นจำนวน ๖๙,๐๐๐ บาท เพื่อใช้ในการคัดกรอก ป้องกันการแพร่ระบาดโรคโควิด-๑๙ ตามนโยบายของรัฐบาลครับ

 -๒๐-

นายวีรภาส ตันติปัญจพร นายก อบต.หัวทะเล กล่าว รัฐบาลได้ให้ความสำคัญในการป้องกันโรคระบาด

โควิด-๑๙ เป็นอย่างมาก เนื่องจากเป็นโรคที่อันตรายและแพร่กระจายได้เร็ว จึงขอฝากให้สมาชิก อบต. และผู้ใหญ่บ้านทุกหมู่บ้าน ช่วยกันเฝ้าระวังประชาชนในหมู่บ้าน และใช้มาตรการป้องกันตามประกาศรัฐบาลอย่างเคร่งครัด รัฐบาลได้จัดสรรงบประมาณ ผ่านมายังสำนักงานหลักประกันสุขภาพแห่งชาติ สนับสนุนให้ อบต.จัดซื้อเครื่องวัดอุณหภูมิ (Thermoscan) เพื่อคัดกรอก ป้องกันการแพร่ระบาดโรคโควิด-๑๙ ตามนโยบายของรัฐบาลต่อไป พร้อมกล่าวเรื่องการจัดสรรงบประมาณเพื่อจัดซื้อรถกระเช้าไว้สำหรับซ่อมแซมไฟฟ้าแสงสว่างในเขตตำบลหัวทะเล คาดว่าปลายปีงบประมาณ พ.ศ.๒๕๖๔ น่าจะมีเงินสะสมเพียงพอ ในการจ่ายขาดเงินสะสมเพื่อจัดซื้อรถกระเช้าได้

นายอนนท์ ดาโม้ หัวหน้าสำนักปลัด กล่าว เรื่องการกำหนดวันที่ปลูกไผ่ ตามที่นายเพชร ฉิมวาส รองนายก อบต.หัวทะเล ได้กล่าวไว้คือ นโยบายของผู้ว่าราชการจังหวัดชัยภูมิ

คือให้ปลูกวันที่ ๖ พฤษภาคม ๒๕๖๓ ซึ่งเป็นวันวิสาฆบูชา ซึ่งในวันนั้น ถ้าเราจะปลูก ก็คือจะปลูกกี่ต้นก็ได้ แล้วก็ถ่ายภาพรายงานจังหวัด ก็ขอให้คณะบริหารและปลัดพูดคุยตกลงกันครับ ว่าจะปลูกในวันไหน อย่างไร พร้อมกล่าวเรื่องโครงการหมู่ที่ ๙ โครงการถนนสายบ้านนางสำราญ - บ้านนางทองแต๋ว ที่ท่านนายกพูดถึง โครงการนี้ได้เอาเข้าแผนฯแล้วก็จริง แต่กองคลังไม่สามารถเบิกได้ เพราะยังไม่ได้แก้ไขเปลี่ยนแปลงคำชี้แจง จึงขอทำความเข้าใจให้สมาชิกทุกท่านทราบตรงกันครับ

นางจอมศรี ยุทธกล้า สมาชิก อบต.หมู่ที่ ๑๑ กล่าวถามว่า อบต.หัวทะเล มีมาตรการเยียวยาผู้ได้รับ

ผลกระทบจากโควิด-๑๙ หรือไม่ เนื่องจากเห็นว่าโรงพยาบาลส่งเสริมสุขภาพ

ตำบลและสำนักงานหลักประกันสุขภาพแห่งชาติได้มีมาตรการเยียวยาแล้ว พร้อมกล่าวถามเกี่ยวกับการแจกเจลล้างมือ ว่ามีหลักเกณฑ์ในการแจกอย่างไรบ้าง

นายอนนท์ ดาโม้ หัวหน้าสำนักปลัด กล่าวตอบคำถาม อบต.หัวทะเล มีมาตรการเยียวยาผู้ได้รับ

ผลกระทบจากโควิด-๑๙ หรือไม่ ดังนี้ เนื่องจากมีหน่วยงานต่างๆของภาครัฐหลายหน่วยงานได้ให้การช่วยเยียวยาให้กับผู้ที่ได้รับผลกระทบจากโควิด-๑๙ แล้ว หาก อบต.จะตั้งงบประมาณเพื่อช่วยเหลือเยียวยาอีก หากสำนักงานตรวจเงินแผ่นดินมีการออกมาตรวจสอบ เกรงว่าจะหมิ่นเหม่ได้คืนเงิน เพราะเป็นการซ้ำซ้อนกับหน่วยงานอื่นที่ได้ออกมาช่วยเหลือเยียวยาแล้ว ส่วนการ

 -๒๑-

แจกเจลล้างมือ เบื้องต้นทางอำเภอได้ให้ อบต.ทุกแห่งสำรวจจำนวนครัวเรือนและรายงานยอดให้กับทางอำเภอ ทางอบต.หัวทะเล ก็ได้ส่งจำนวนครัวเรือนไปให้ทางอำเภอแล้ว แต่ทาง อสม.ได้นำจำนวนครัวเรือนไปเพื่อที่จะรับเจลล้างมือที่อำเภอเอง ซึ่งจำนวนครัวเรือนที่ทางอสม.นำไปนั้น ไม่ตรงกับที่ทางอบต.ได้ส่งไปก่อนหน้านั้นแล้ว แต่อย่างไรก็ตามการแจกเจลล้างมือ ทางอบต.จะแจกตามจำนวนครัวเรือน โดยทุกครัวเรือนที่อยู่ในเขต อบต.หัวทะเล จะได้รับ

เจลล้างมือครัวเรือนละ ๑ ขวดครับ

ประธานสภาฯ กล่าวถามย้ำเรื่องกำหนดวันปลูกไผ่ ว่าคณะผู้บริหารจะกำหนดวันปลูกเมื่อใด

นายเพชร ฉิมวาส รองนายก อบต.หัวทะเล กล่าวตอบ ตามหลักแล้วต้องปลูกวันที่ ๖ พฤษภาคม

๒๕๖๓ วันวิสาฆบูชา แล้วถ่ายภาพรายงานให้กับทางจังหวัดทราบ ส่วนการแจกเบี้ยไผ่ให้ประชาชนปลูก อาจจะทำพิธีมอบให้สมาชิกอบต.แต่ละหมู่บ้าน แล้วให้สมาชิก อบต.ฝากเบี้ยไผ่ไว้ที่ อบต.เพื่อรอน้ำฝน และรอให้เบี้ยไผ่เติบโตเหมาะแก่การนำไปปลูก แล้วค่อยนำไปแจกให้ชาวบ้านปลูกอีกครั้งหนึ่งครับ

ประธานสภาฯ กล่าวถามที่ประชุมมีท่านใดมีเรื่องอื่นๆ เพิ่มเติมหรือไม่

นายพิภพ พืดขุนทด ผู้ใหญ่บ้านหนองดง หมู่ที่ ๗

๔.๗) เรื่องการทิ้งขยะมูลฝอยที่เป็นอันตราย กระผมขอกล่าวนำเรียนปัญหาของชุมชน สืบเนื่องจากการขุดบ่อหนองสนิมให้เป็นบ่อขยะ แต่มีชาวบ้านบางกลุ่มได้นำขยะไปทิ้งบริเวณใกล้ๆบ่อขยะแต่ไม่ทิ้งลงบ่อ ซึ่งขยะที่ชาวบ้านกลุ่มนี้ได้นำมาทิ้งเป็นขยะที่อันตราย จึงขอให้หน่วยงาน อบต.หัวทะเลและเจ้าหน้าที่ที่เกี่ยวข้องออกไปสำรวจพื้นที่ดังกล่าว เพื่อหาแนวทางแก้ไขต่อไปครับ

๔.๘) เรื่องการบุกรุกที่สาธารณะประโยชน์ คลองสาธารณะประโยชน์ เช่น คลองโอบ มีความชำรุดเสียหายบริเวณรอบคลอง และได้มีชาวบ้านขุดดินและ

นำดินไปถมรอบคลองทำให้คลองมีขนาดแคบลง บางรายมีการล้อมรั้วที่สาธารณะ จึงขอให้อบต.หัวทะเลเข้าไปตรวจสอบคลองดังกล่าว เพราะเห็นว่าเรื่องคลองเป็นเรื่องที่สำคัญมาก รวมถึงที่สาธารณะประโยชน์แปลงอื่นๆ ควรมีการตั้งงบประมาณและประสานกับที่ดินอำเภอบำเหน็จณรงค์เพื่อออกรังวัดและปักแนวเขตที่สาธารณะ เพื่อป้องกันการบุกรุกที่สาธารณะประโยชน์ในเขต อบต.หัวทะเลครับ

นายวีรภาส ตันติปัญจพร นายก อบต.หัวทะเล กล่าวเรื่องการบุกรุกที่สาธารณะประโยชน์ และล้อมรั้วที่สาธารณะประโยชน์เป็นสิ่งผิดกฎหมาย หากสมาชิกหรือผู้ใหญ่บ้านท่านใดพบเห็น ขอให้ตักเตือนและแจ้งให้บุคคลดังกล่าวทำการรื้อถอนรั้วออก และขอให้

 -๒๒-

ทำความเข้าใจกับชาวบ้านว่า การบุกรุกที่สาธารณะเป็นสิ่งที่ไม่ควรทำและผิดกฎหมาย ส่วนการประสานกับที่ดินอำเภอบำเหน็จณรงค์เพื่อออกรังวัดและปักแนวเขตที่สาธารณะนั้น มีปัญหามานาน ทางอบต.ได้ประสานงานและได้จัดสรรงบประมาณในการออกสำรวจรังวัดแล้ว แต่มีปัญหาเรื่องแนวเขตและจำนวนพื้นที่วัดกี่ครั้งก็ไม่ตรงกันจนเรื้อรังมาถึงทุกวันนี้

นายวิโรจน์ แสงจักร รองนายก อบต.หัวทะเล กล่าวเรื่องการบุกรุกที่สาธารณะประโยชน์ ขอให้สมาชิกหรือผู้ใหญ่บ้านทุกท่าน หากท่านใดพอเห็นการบุกรุกที่สาธารณะ ขอให้รีบแจ้งมายังอบต.โดยเร็ว จะแจ้งมาที่กองช่างหรือแจ้งที่กระผมก็ได้ จะได้รีบออกไปตรวจสอบ

นายพิภพ พืดขุนทด ผู้ใหญ่บ้านหนองดง หมู่ที่ ๗ กล่าวถามเพิ่มเติมว่า สำหรับผู้ที่ได้กระทำการขุด

ดินรอบคลองโอบและผู้ที่ได้กระทำการบุกรุกที่สาธารณะไปก่อนแล้ว จะปล่อยไปหรือจะดำเนินการอย่างไร จะให้ประชาสัมพันธ์หรือสามารถดำเนินการตามกฎหมายได้หรือไม่ครับ

นายวีรภาส ตันติปัญจพร นายก อบต.หัวทะเล กล่าวตอบ ถ้าหากมั่นใจว่าบุคคลดังกล่าวเป็นผู้บุกรุกที่สาธารณะและเป็นผู้ที่กระทำผิดจริง ก็ให้ท่านผู้ใหญ่บ้านตักเตือนละทำความเข้าใจกับบุคคลดังกล่าว เพราะเราไม่ได้เห็นขณะที่บุคคลดังกล่าวกำลังบุกรุกจึงไม่สามรถดำเนินการตามกฎหมายได้ ต่อจากนี้ไปหากมีการบุกรุกสาธารณะก็ต้องดำเนินการขั้นเด็ดขาด และขอให้มั่นใจว่าต่อไปในภายภาคหน้าจะมีการออกรังวัดอย่างแน่นอน

ประธานสภาฯ กล่าวสรุปเรื่องกำหนดวันที่ปลูกไผ่ กำหนดวันปลูกวันที่ ๖ พฤษภาคม ๒๕๖๓ แต่งกายเสื้อเหลืองชุดจิตอาสา พร้อมกล่าวถามท่านใดมีเองอื่นๆเพิ่มเติมหรือไม่

นายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น) กล่าวชี้แจงเพิ่มเติมเรื่องการออกสำรวจรังวัดที่สาธารณะประโยชน์แปลงต่างๆ ซึ่งช่วงเช้าตามที่ได้แจ้งให้สมาชิกและผู้เข้าร่วมประชุมทุกท่านทราบแล้วว่า วันนี้ทางกรมที่ดินสาขาอำเภอบำเหน็จณรงค์ร่วมกับ อบต.หัวทะเล และตัวกระผมเอง ร่วมออกสำรวจรังวัดที่สาธารณะประโยชน์หนองเชือก ซึ่งก็ได้ดำเนินการวัดเสร็จเรียบร้อยแล้วในช่วงเช้าที่ผ่านมา จำนวนเนื้อที่ ๔๓ ไร่ ๒ งาน ๘๓ ตารางวา และยังมีที่สาธารณะประโยชน์แปลงอื่นๆ ที่อยู่ในเขตพื้นที่ อบต.หัวทะเลที่จะออกรังวัด จำนวน ๑๐ แปลง แต่จะเน้นการออกสำรวจรังวัด ๔ แปลงนี้ก่อน คือ

๑. ที่สาธารณะประโยชน์ป่าช้าบ้านกุ่ม จำนวนเนื้อที่ประมาณ ๕ ไร่

 -๒๓-

๒. ที่สาธารณะประโยชน์หนองปรือ จำนวนเนื้อที่ประมาณ ๑๔ ไร่

๓. ที่สาธารณะประโยชน์หนองเชือก จำนวนเนื้อที่ประมาณ ๔๓ ไร่

๔. ที่สาธารณะประโยชน์ทะเลสีดอ จำนวนเนื้อที่ประมาณ ๒๐๐ ไร่

ซึ่งขณะนี้ได้รังวัดแปลงที่ ๓. ที่สาธารณะประโยชน์หนองเชือก จำนวนเนื้อที่วัดได้ ๔๓ ไร่ ๒ งาน ๘๓ ตารางวา เสร็จเรียบร้อยแล้ว ตามที่ได้กล่าวข้างต้น

ประธานสภาฯ กล่าวถามว่า มีท่านใดสงสัยต้องการซักถามหรือไม่

นายประจวบ แคสันเทียะ สมาชิก อบต.หมู่ ๕ กล่าวถามว่า ที่สาธารณะประโยชน์หนองสะแกมีแนวโน้ม

ว่าจะได้ออกรังวัดหรือไม่ครับ เนื่องจากขณะนี้เนื้อที่สาธารณะประโยชน์แปลงดังกล่าวได้สูญหายไปค่อนข้างเยอะ

นายวีระศักดิ์ ประสมทรัพย์ ปลัด อบต. หัวทะเล กล่าวตอบ ทางกรมที่ดินได้แจ้งมาว่าจะเน้นการออก

สำรวจรังวัดที่สาธารณะประโยชน์ โดยเน้น ๔ แปลงที่ได้แจ้งไว้ข้างต้นก่อน ส่วนแปลงอื่นๆ กระผมคิดว่าน่าจะมีการออกสำรวจรังวัดเช่นกัน แต่ยังไม่ทราบว่าเมื่อไหร่ครับ

ประธานสภาฯ กล่าวถามที่ประชุม ท่านใดมีเรื่องอื่นๆเพิ่มเติม หรือสงสัยต้องการซักถามเพิ่มเติมหรือไม่

ที่ประชุม ไม่มี

ประธานสภาฯ กล่าว เมื่อไม่มี ดิฉันขอขอบคุณผู้เข้าร่วมประชุมทุกท่าน ที่เข้าร่วมประชุมในวันนี้ พร้อมกล่าวปิดการประชุม

**ปิดประชุมเวลา ๑๓.๓๕ น.**

ลงชื่อ..........................................................ผู้บันทึกรายงานการประชุม

 (นายเวิน โมกศิริ)

 เลขานุการสภาองค์การบริหารส่วนตำบลหัวทะเล

 ลงชื่อ..............................................................ผู้ตรวจรายงานการประชุม

 (นายพลอย กามขุนทด)

 สมาชิกสภาองค์การบริหารส่วนตำบลหัวทะเล หมู่ ๑

 -๒๔-

 ลงชื่อ...........................................................ผู้ตรวจรายงานการประชุม

 (นายเทพนคร ผ่องแผ้ว)

 สมาชิกสภาองค์การบริหารส่วนตำบลหัวทะเลหมู่ ๘

 ลงชื่อ...........................................................ผู้ตรวจรายการงานประชุม

 (นายอธิวัฒน์ พิมอูบ)

 สมาชิกสภาองค์การบริหารส่วนตำบลหัวทะเล หมู่ ๔

 ลงชื่อ...........................................................ผู้ตรวจสอบรายงานการประชุม

 (นางพรพิมล มาตรังศรี)

 ประธานสภาองค์การบริหารส่วนตำบลหัวทะเล